Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: az 50/2003. (V. 9.) FVM rendelethez
Paragraph Index: 294

22. Az R. 2. számú melléklete 8. MIKROBIOLÓGIAI KÉSZÍTMÉNYEK fejezetének 8.5. pontja helyébe a következõ rendelkezés lép: „8.5. Biológiai hatás vizsgálata 8.5.1. Szimbionta mikroorganizmusok: magcsávázásos felhordás esetén 1 üvegházi vizsgálat (Roux-csöves vizsgálat). 8.5.2. Cellulózbontó mikroorganizmusok. 8.5.2.1. komposztálási célra: 1 üvegházi vizsgálat kétféle talajon (cellulózbontási teszt). 8.5.2.2. tarlókezelési célra: 2 szabadföldi vizsgálat eltérõ fizikai féleségû talajokon, növény nélkül (laboratóriumi respiráció mérés). 8.5.3. Elsõdlegesen talajon keresztül ható, termésnövelõ hatású mikroorganizmusok: 1 tenyészedényes bioteszt 2 eltérõ fizikai féleségû talajon, valamint 2 eltérõ fizikai féleségû talajon végzett 2-2 szabadföldi vagy üvegházi vizsgálat. 8.5.4. Növényre ható mikroorganizmusok: kultúránként (szakmailag indokolt esetben külön jogszabályban meghatározott kultúracsoportonként) 2, eltérõ agroökológiai körülmények között beállított szabadföldi vagy üvegházi vizsgálat.”

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes